Naravna lepota Sevilla

Ali je res težko verjeti energijam v naravi?
2024-01-26 16:30 - 18:00 (Europe/Paris) | DVOREC VISOKO, Poljane nad Škofjo Loko
Vabljeni na Dvorec Visoko, 26. januarja ob 16.30 uri, kjer vam bom skušala s svojo predstavitvijo približati energije v naravi, njeno delovanje na nas in na naravo samo.
Zadnjih 12 let raziskujem in se učim spoznavati energije v naravi in njeno delovanje. Ker imam že “mičkeno” prirejeno to čutenje do dogajanja okrog sebe, me je spoznanje o delovanju energij še kako pritegnilo. Spoznavala sem se z radiestezijsti, kar sem postala tudi sama, z inženirji, arhitekti in različnimi ljudmi, s katerimi smo merljivo dokazovali, da energija resnično je in da jo je z napravami mogoče tudi izmeriti. Velikokrat ni dovolj, da samo “čutiš”, vsaj za nekoga. Velikokrat potrebujemo izmerjen rezultat z napravo, da verjamemo. Tako smo naučeni. In priznam, da sem tudi jaz potrebovala merljive rezultate.
Potovali bomo po raznih megalitskih postavitvah v naravi, po treh piramidah v Sloveniji, oziroma gričkih, ki stojijo v zaporedju Orionovega pasu ( kot velike piramide v Egiptu ), po Posočju, Srbiji – Rtanj, Makedonija.
Če želite potovati z mano in seveda tisti, ki ste z mano že potovali, prisrčno vabljeni.
Dogodek je brezplačen.
Se vidimo, Irma

24. Ezoterični festival v Žireh
2024-01-27 08:30 - 13:00 | Sevilla center, Strojarska ulica 16, Žiri, Žiri, 4226, Slovenia
Že 24.-ič se bomo družili na Ezoteričnem festivalu v Sevilla centru. Neustrašni in potrpežljivi smo na svoji poti in skupaj zmoremo več in še boljše. Tokratna tematika bo povezana s svetimi mesti oziroma stičišči. Stičišče nastane tam , kjer je odsev ” tako spodaj, kot zgoraj.”
Vabljeni v soboto, 27. januarja od 8.30h pa tja do 13h v Sevilla center, kjer vam ne bo dolgčas. Kakor vedno, bodo na voljo unikatni, naravni, lokalni in prav posebni razstavljalci, s katerimi boste lahko poklepetali, si izbrali kakšen izdelek in s tem podprli lokalno, domače in unikatno.
PROGRAM:

začetek: ob 8.30 uri – ogled stojnic
9.15h uvodni pozdrav, kratka predstavitev razstavljalcev.
9.20 SILVO MOČNIK z naslovom Kdo je Ivánu postavil pentagram? Sv. Iván je cerkvica svetega Janeza Krstnika na robu Šebreljske planote na cerkljanskem, tik nad jamo Divje babe, ki je poznana po izjemni arheološki najdbi – 60.000 let stari neandertalčevi piščali.
Izjemna pa je tudi zgodovina omenjene cerkvice ter njena vpetost v širši kultni prostor, ki so ga z valovi pokristjanjevanja zasedle cerkve nove, krščanske vere.
Ljudsko izročilo tako priča o starodavnem sončnem svetišču, v tej luči pa je zanimiv tudi pomenljiv napis nad oltarjem “Sv. Janes KRESNIK”.
Prav Kresnik pa je v naši stari, domači veri povezan s poletnim solsticijem.
Kaj pa ima s tem pentagram, peterokraka zvezda
10.20 h premor, vprašanja in ogled stojnic
10.45h predavanje z naslovom Energijske linije in pentagrami Humskega polotoka z Alešem Homovcem. Kje potekajo energijske linije in seveda čemu…to je pogosto vprašanje za današnjo civilizacijo. Zakaj se o tem toliko molči, kot bi bilo prepovedano? Odkrijte z nami pomembna mesta okrog nas, ki se prebujajo skupaj z našo zavestjo.
Vprašanja, ogledi stojnic, druženje

RAZSTAVLJALCI, ki so že znani:
Prijavite se lahko do zasedenosti mest.

Mihela Strlič – Janža d.o.o. ( unikatni nakit iz kristalov, čipk, tiskane tunike, majice..)
Anda Ovsec – Logatec ( dišeče blazinice iz zelišč )
Sevilla, energija, zdravje in lepota – naravni izdelki za nego.
Sonja Vavken – Herba Slovenica, naravni izdelki
Anja Gaber – izdelki iz blaga
Maja Terglavčnik – Naravni izdelki Neskončen. si
Romana Gašpirc – pletenine
Novi val – prehranska dopolnila
Ivan Bohinc – energijski izdelki, obeski, slike.

Prispevek za obiskovalce za celoten program je 5 eur.
Vabljeni v našo družbo, prijave na moj kontakt.
Irma, Silvo in Aleš

Zamolčana medicina
2024-02-20 17:00 - 20:00 | Strojarska ulica 16, Žiri, Strojarska ulica 16, Žiri
V torek 20. februarja ob 17. uri ste vabljeni na ponovitev predavanja
o zamolčani medicini dr. Hamerja, ki je po večletnih izkušnjah, dela na
onkološki kliniki v Nemčiji, na več deset tisočih pacientih, katere je
osebno intervjuval ugotovil, da ima vsak posamezni rak logično in
razložljivo rdečo nit. V mesecu novembru lani je bilo za to predavanje
premalo sedežev v dvorani, zato je potekal vzporedno tudi ogled v
živo preko facebooka. Vsi, ki bi radi predavanje poslušali v dvorani
imate sedaj novo priložnost.
V več letnih izkušnjah je dr. Hamer razvozlal zakaj nekdo zboli ravno
za rakom na pljučih, jetrih, koži, dojki….torej ugotovil je vzrok za
nastanek bolezni in rešitev brez kemoterapije. Ugotovil je, da je vsaka
bolezen zabeležena v možganih in vidna na CT posnetku glave, kar je
novost na področju diagnostike… Vse ugotovitve je dr. Hamer strnil v
pet (5) BIOLOŠKIH ZAKONOV, ki veljajo za vsakega človeka. Te zakone
bo JOŽE MEDLE naturopat razložil na predavanju, poleg tega bo
predstavil nekaj bolezni in razložil zakaj nastanejo in kakšna je
rešitev…, zakaj otrok zboli za AVTIZMOM, kako uspešna je pravzaprav
KEMOTERAPIJA, kakšen je vzrok za raka na dojki, na kosteh,
dermatitis pri dojenčku…
Hamerjeva medicina ni alternativna medicina, je nadgradnja klasične
medicine, saj je bil dr. Hamer zdravnik, delal kot zdravnik, vendar mu
je bilo preprečeno svoje ugotovitve uradno izvajati… Kljub prepovedi
je še naprej pomagal ljudem, brez kemoterapije. Končal je na sodišču,
kjer je javni tožilec na provokativno vprašanje Hamerjevega
odvetnika priznal, da je dr. Hamer zdravil v glavnem paciente v
terminalni fazi (torej takšne, ki jih je klasična medicina poslala domov
umret) on pa je od skupno 6500 ozdravil 6000 takšnih pacientov.
Obvezne prijave na moj kontakt :irma.dolinar@gmail.com
Prispevek za predavanje: 5 eur.

Zvočna kopel z gongi - Roman Gostiša
2024-04-02 18:00 - 20:00 | Sevilla center, Strojarska ulica 16, Žiri, Žiri, 4226, Slovenia
Zvok je eno najmočnejših orodij, ki človeka sprosti in zresonira z vesoljem. Bolj, ko je človek v sozvočju z vesoljem, globlje doživlja Življenje in ko se čisto preda postane Življenje Samo.
Pomladna Zvočna Kopel z Gongi v Centru Sevilla v Žireh
Dragi prijatelji,
Z veseljem napovedujemo, da se bliža čas pomladi, čas obnovitve in svežine, čas, ko narava oživi in prebudi svojo čarobnost. Ob tej posebni priložnosti vas vabimo, da se nam pridružite na zvočni kopeli z gongi v Centru Sevilla v Žireh, ki bo potekala
2. aprila 2024 ob 18. uri.
Pomlad je čas prehoda, ko se zemlja prebuja iz zimskega spanja in se pripravlja na novo rast in razcvet. Podobno kot narava, tudi mi čutimo to energijo prenove in obnovitve v naših življenjih. Zvočna kopel z gongi je popoln način, da se povežemo s to pomladno energijo in jo sprejmemo v svoje življenje.
Gongi nas s svojimi globokimi in resonantnimi zvoki popeljejo na potovanje notranje preobrazbe. Njihovi zvoki nas pomirjajo, sproščajo in osvobajajo napetosti ter nam pomagajo ponovno vzpostaviti ravnovesje v telesu, umu in duhu. Obdani z zvoki gongov lahko doživimo globoko sprostitev in mir, ki nas osvežita in napolnita z novo energijo.
Ob tej zvočni kopeli bomo skupaj pozdravili prihod pomladi in se prepustili njenemu čarobnemu vplivu. Skupaj bomo ustvarili prostor za notranjo rast, prenovo in razcvet. Dovolite si in se prepustite zvokom gongov, da vas kot pomladni veter napolni s svežino in navdihom.
Pridružite se nam in doživite čarobnost pomladi na zvočni kopeli z gongi v Centru Sevilla v Žireh.
Srčno vabljeni!
Prispevek: 27 eur.
S sabo prinesite armafleks in odejo.
Prijave obvezne.
Irma in Roman.

Meditacija
2024-04-24 19:00 - 20:00 | Strojarska ulica 16, Žiri, Strojarska ulica 16, Žiri
Vabljeni na vodeno meditacijo v Sevilla center, katere bomo izvajali do poletja, ob sredah oziroma po dogovoru.
Pričeli bomo s sproščanjem telesa na različne načine, nadaljevali z meditacijo in zaključili z zvokom.
Prispevek 8 eur,
Obvezne prijave na moj kontakt.

Praktična delavnica v naravi s Francem Miklavčičem.
2024-05-07 16:00 - 19:00
Dne 7. maja ob 16h vas vabim na praktično delavnico, z velikim poznavalcem narave, Francem Miklavčičem da se skupaj z njim odpravimo v naravo na spoznavanje divjih in užitnih rastlin.
Po zaključku sledi pokušina jedi, pripravljenih iz nabranih divjih rastlin. Namazi, juhe, sladice, likerji…..

Prispevek za delavnico je 13 eur. Dobimo se na Hotavljah, na parkirišču.
Obvezne prijave na moj mail irma.dolinar@gmail.com do 5. maja zvečer.

TEČAJ RADIESTEZIJE v ŽIREH
2024-06-15 08:00 - 17:00
Prestavljeno za nedoločen čas.
Pozdravljeni!
Obveščam Vas, da bomo v mesecu Juniju izvedli Začetni tečaj radiestezije in bioenergije.
Predavanje bodo vodili člani Društva radiestezistov Ljubljana.
Pogovor – predavanje pa bo potekal o radiesteziji in bioenergiji, njeni zgodovini uporabe, razvoju in možnostih uporabe danes. Uporaba znanja radiestezije v praksi, zaščiti pri delu z nihali, uporabi bioenergije in tehnik v praksi, varnem delu za izvajalca in klienta ter še mnogo praktičnih znanj, ki so potrebna pri delu z radiestezijo in bioenergijo.
Praktično delo spoznavanja različnih energij in zaznavanja z nihali in pripomočki bo potekalo v dvorani in na terenu.
KJE IN KDAJ
Tečaj bo enodnevni in sicer v SOBOTO 15.6.2024 s pričetkom točno ob 8:30 uri v
SEVILLLA centru, Strojarska ulica 16, Žiri.
Pridite ob 8 uri za registracijo in zasedbo mest.
Tečaj bo trajal do predvidoma 17h. Vmes bo krajša pavza za malico-kosilo (prinesite s seboj).
CENA
Plačilo tečaja celotni znesek v višini 160€ plačate na TRR [REDACTED] imetnika SEVILLLA, Irma Dolinar, s.p., Pod griči 24, 4226 Žiri.
Prijava s plačilom rezervacije (v kolikor ne plačate celotnega zneska), ki se upošteva v ceni
tečaja, v višini 55€ je potrebno izvesti do 5.6.2024. Zneska rezervacije se ne vrača v primeru neudeležbe tečaja, razen v primeru višje sile (bolezen).
Rezervacija je potrebna zaradi priprave predhodnih opravil.
KAJ PRINESETE S SEBOJ
– blok, pisalo, ravnilo ali kotomer in podlogo za pisanje na terenu;
– nihalo ali orodja v kolikor jih imate (možen ugoden nakup nihal tudi na Ljubljanski tržnici ob Krekovem trgu pri prodajalcu Iztoku ob stojnici za suho robo);
– vaš priljubljen kristal ali amulet, morebitna zdravila in prehranske dodatke, za merjenje energije;
– vodo (vsaj 1/2L) za pitje in afirmacijo;
– ne pozabite dobro voljo in veselje za izvedeti veliko novega.
Delo bo potekalo v dvorani in na terenu v bližnjih parkih. Bodite primerno oblečeni in obuti glede na vreme tistega dne.
S seboj lahko prinesete tudi ležalko za udobno delo pri merjenju bioenergije in delu na telesu druge ga udeleženca.
Po zaključku tečaja, prejmete Potrdilo o opravljenem tečaju radiestezije in bioenergije.
Veselimo se našega druženja,
……………………………………..
Osti jarej: Silvo Harter – Predsednih DRAL-a
PS:
O tem lahko obvestite tudi morebitne zainteresirane, ki pa se naj javijo
na mail irma.dolinar@gmail.com ali na: info@radiestezja.si
To obvestilo ste prejeli zaradi Vašega povpraševanja o tečaju.

Ostani mlad - 3 urna zvočna kopel
2024-06-17 19:00 - 22:00 | Sevilla center, Strojarska ulica 16, Žiri, Žiri, 4226, Slovenia
Vabljeni na nepozabni večer zvokov, sprostitve in notranje harmonije
17. junij, od 19h do 22h.
se srečamo v Sevilla Centru v Žireh, kjer vas čaka 3 urna Zvočna Gong Kopel s priznanim glasbenikom Romanom Gostiša.

Dragi ljubitelji zvoka,
Par dni pred dnevom poletnega solsticija vas vabimo na popotovanje, ki bo prebudilo vaše srce in dušo ter vam omogočilo, da ostanete mladi v srcu in duhu. Pripravili smo poseben dogodek, kjer se boste lahko podali na čarobno potovanje pod zvezdnatim nebom, obdan z zvoki gongov, ki bodo vaše srce napolnili s čisto energijo in vaš duh osvobodili vsakodnevnih bremen.
�� V tem turbulentnem svetu, polnem izzivov in stresa, je pomembno, da najdemo trenutek zase.
Trenutek, ko se lahko zavemo svoje notranje moči in miru. Zvočna kopel z gongi je priložnost, da se ustavite, da začutite notranji mir in da se povežete s svojo resnično naravo.
�� Zvoke gongov boste občutili kot valove, ki vas nežno nosijo in preplavljajo vaše telo, um in duha. Sprostili se boste. Dovolili si boste, da vas zvoki popeljejo na potovanje po vaših notranjih globinah, kjer boste našli mir in jasnost.
�� Ta dogodek je priložnost, da se ponovno povežete s svojo mladostno iskrivostjo. Da se osvobodite vsega, kar vas omejuje, ter da se ponovno zaljubite v čarobnost življenja. Ostanite mladi v srcu, živite s strastjo in zaupanjem ter zasijte v polnosti svojega bitja.
Ne odlašajte, da bi se prijavili na to edinstveno priložnost za prebujanje in preobrazbo. Zdaj je čas, da naredite korak naprej in se podate na potovanje, ki vas bo poneslo v višave vaše duše.
Pridružite se nam na Gong zvočni kopeli, v Centru Sevilla v Žireh in doživite čarobnost trenutka, ki bo spremenil vaše življenje.
Roman Gostiša je izjemno nadarjen glasbenik in Life Coach, čigar življenje je bilo nenehno zaznamovano s strastjo do glasbe in željo po odkrivanju notranjega miru ter sprostitve. Njegovo pot je zaznamovalo tudi soočanje z zahtevnimi situacijami, ki so ga pripeljale do spoznanj in razumevanja, kako pomembno je postaviti sebe na prvo mesto ter postavljati meje.
Kot učenec velikega mojstra gongov Dona Conreauxa iz New Yorka je Roman Gostiša razvijal svoj talent in globlje razumevanje zvočnih masaž. Njegovo znanje in izkušnje so ga popeljali v svet terapevtskega zvoka gonga, ki ga uporablja za doseganje notranjega miru in sprostitve. Roman se opisuje kot popotnik skozi čas in prostor, ki v svoji duši nosi glasbenika. Skozi življenjske izzive je pisal svojo simfonijo življenja, pri čemer mu je glasba služila kot terapevtsko orodje pri izražanju čustev.
Njegova glasbena pot se je začela v glasbeni šoli, kjer je študiral klarinet, in nato nadaljeval z izpopolnjevanjem igranja na saksofon, bas kitare in klaviaturah. Poleg tega se je izobraževal tudi v solo petju, kjer je razvijal svoj edinstven vokalni izraz. Poleg glasbenega ustvarjanja je Roman vodil tudi svojo glasbeno skupino več kot 30 let. Dosegali so številne uspehe tako doma kot v tujini, kar je prispevalo k bogatemu in raznolikemu glasbenemu izročilu, ki ga danes deli s svojimi učenci in
poslušalci.
Roman Gostiša je še vedno nenehno v procesu učenja, nadgrajevanja in odkrivanja svojih
potencialov. S svojim delom klientom pomaga do globje sprostitve, samozavesti, notranjega miru in kvalitetnejšega življenja. Njegova strast do glasbe in želja po pomoči drugim sta združeni v eno, kar omogoča klientom, da dosegajo svoje cilje in boljše zdravje.
Prispevek:
Se vidimo, Irma Roman in Tomaž

ZDRAVE OSEBNE MEJE V VSAKDANJIKU - z Darjo Bright Tome
2024-06-18 18:00
ZDRAVE OSEBNE MEJE V VSAKDANJIKU
Prijazno vabljeni na predavanje, na katerem boste spoznali različne kategorije osebnih meja ter osnove prepoznavanja, oblikovanja in vzdrževanja le teh.
Predavanje je namenjeno vsem, ki se pogosto ali občasno srečate s tem, da:
– ne zmorete reči NE, oziroma ne upate odkloniti nekega odnosa ali sodelovanja brez občutka krivde,
– tistim, ki težko date prednost sebi, svojim potrebam in željam, četudi so otroci že odrasli,
– tistim, ki težko izrazite svoje mnenje, ker bojite se odziva drugih in
tistim, ki vas je strah delati napake ali spremeniti svojo izbiro, …
Enournemu predavanju bo sledil kratek premor. V nadaljevanju ste vabljeni še na enourno delavnico, kjer boste spoznali osnove EFT tehnike oziroma tapkanja. Z njim si boste lahko pomagali ob prepoznavanju, oblikovanju in vzdrževanju zdravih osebnih meja.
Praktični primeri bodo v naprej pripravljeni in nikomur se ne bo potrebno osebno izpostaviti. Zaželeno pa je aktivno sodelovanje na delavnici, ker vam bodo na ta način podana orodja v takojšnjo pomoč v vašem vsakdanjiku.
Predavanje in delavnico bo vodila Darja Bright Tome, trenerka za zdrave osebne meje, certificirana EFT izvajalka in Access Bars facilitatorka.
Predavanje je brezplačno.
Vabljeni v Žiri, v Sevilla center, Strojarska ulica 16.
Irma in Darja

Korekcija in namestitev atlasa
2024-09-09 14:00 - 16:00 | Strojarska ulica 16, Žiri, Strojarska ulica 16, Žiri
Atlas je prvo vratno vretence, ki vpliva na dotok krvi v glavo, hipofizo, možganski in obrazni del lobanje, možgane, notranje in srednje uho ter simpatično živčevje. Nepravilnosti lahko izvirajo že od takrat, ko smo še bili v maminem trebuhu ali pa so posledica udarcev in močnih sunkov v glavo ali vrat.
Vsi, ki ste že bili deležni namestitve atlasa, vabljeni, po dogovoru z g. Dušanom Strnad, ki bo namestitev izvajal, na brezplačen kontrolni pregled. Prav tako tisti, ki vas zanima v kakšni pozicije je vaš atlas ali želite namestiti svoj atlas v optimalno pozicijo, s plačilom v zneslu 200 eur, kar se šteje kot doživljenjska kontrola in članarina.
Prijave za nove udeležence na moj kontakt irma.dolinar@gmail.com.

Večer druženja in pogovorov
2024-10-29 18:00 - 20:00 | Sevilla center, Strojarska ulica 16, Žiri, Žiri, 4226, Slovenia
Vabljeni na pogovorni večer v Sevilla center, kjer bomo vsak zadnji torek v mesecu pripravili družabni večer po vaših željah. Zato bom vesela vsakih namigov, povabilo gostov ali kako drugače zanimivih večerov.
Zopet se dobimo 29. oktobra ob 18 uri. Tema bodo ročna dela, izdelava oblačil, narodnih noš, kvalitete blaga, naravni materiali, kakovost in vzdrževanje, z Andrejo Stržinar. V nadaljevalnem srečanju bomo izdelali blazino, jo napolnili z ajdovimi luščinami in izvezli svoj vzorec na prevleko. Na koncu bodo vedno sledile tudi karte, katere koli. Lahko prinesete svoje, da bo bolj zanimivo.
Prisrčno vabljeni. Prijave zaradi organizacije obvezne na moj kontakt
irma.dolinar@gmail.com ali 040 836 500
Prispevek oz. izmenjava: 3 eur.
Irma in Meta

Dovoli si, da siješ - Vesna Žvegla
2024-11-12 18:00 - 20:00
Kdaj: v torek, 12. novembra 2024, ob 18:00
Kje: Sevilla center | Strojarska ulica 16, Žiri
Z avtorico Vesno Žvegla se bomo pogovarjali o knjigah Dovoli si, da siješ (in Spreminjaš se ti. Spreminjaš podjetje, kjer si.)
Vesna je navdušena raziskovalka človeka, življenja in sveta. Je avtorica, urednica, predavateljica, transformatorka. Ljubi modrost. Pridobljena znanja in spoznanja pa z veseljem deli z drugimi.
Obe knjigi govorita o celostni rasti človeka na vseh področjih in sferah življenja: fizično, čustveno, mentalno, duhovno.

Knjiga Dovoli si, da siješ je pot osebnega prebujanja iz ozko opredeljenih meja in konstruktov sveta. V njej avtorica odstira pot njene transformacije in doživljanja razsežnosti sveta onkraj ozke fizične realnosti. Od spoznanj znanosti in naše družbene realnosti do povsem osebnih izkustev: od kontemplacij do sanj, od uvidov v meditacijah do izkustev spremenjenih stanj zavesti. Knjiga govori o tem, kako poiščemo svojo notranjo moč, ljubezen in svetlobo.
Karel Gržan je v uvodni besedi h knjigi zapisal: »Zapis te knjige sem doživel kot knjigo navDiha, ki me vabi, da razvijam in krepim v sebi krila duha, da se dvignem iz pritlehnosti in zaživim v tistih razsežnostih, ki so po meri duha in srca.«
Andrej Detela pa: »Knjiga je nekaj posebnega, ker prikazuje, kako zdrava duhovna osvoboditev in radost življenja izhajata iz mnoštva povsem konkretnih življenjskih izkušenj, etičnih odločitev. Ko listamo po njej, skupaj z naslovom takoj zasije tudi celotna knjiga, ki jo držimo v roki.«
V knjigi Spreminjaš se ti. Spreminjaš podjetje, kjer si, govori o osebni rasti človeka v ‘službi’ ter o transformaciji podjetij/organizacij. Ker v službi preživimo velik del našega budnega časa, je to področje človekovih vlog izpustila iz prve knjige in ga obdelala v samostojni knjigi. V njej bralca s številnimi vajami vodi v ozaveščanje njegovih lastnih službenih vlog ter v boljše razumevanje in transformacijo podjetja/organizacije, kjer je. S to knjigo želi avtorica “duhovnost”, predvsem pa čut za moralo, odgovornost, prav in skupno dobro, vnesti v polje naših “služb” – v podjetja oziroma katerokoli organizacijsko obliko. Ko se spreminja (duhovno raste) človek, ne more drugače, kot da začne spreminjati tudi svoje podjetje/organizacijo. Ali ga spreminja (kjer lahko) ali pa gre stran (kjer zaradi prevelike toksičnosti okolja ne more).
Vesna je tudi avtorica otroške knjižice Živaljada in soavtorica knjige-zbornika Modrost naših prednikov – odstiranje bogastva védenj in znanj v našem prostoru, izročilu in jeziku, ki jo je izdala od istoimenskem zborovanju, ki ga je zasnovala in organizirala letos aprila.
Je urednica knjig Karla Gržana Kakor na Nebu tako na Zemlji: Zvezdne poti, Andreja Detele Zvezdni otroci in drugih.
Več o Vesni in njenih knjigah si lahko ogledate na njeni spletni strani: https://www.vesna-zvegla.si/knjige/
Prispevek za energijsko izmenjavo: 5 EUR
Na dogodku bo možno kupiti tudi avtoričine knjige.
Toplo vabljeni.

Oblikovanje gline - praktična delavnica
2024-11-13 18:00 - 20:00 | Strojarska ulica 16, Žiri, Strojarska ulica 16, Žiri
Vabljeni, 13. novembra, ob 18 uri, da sami, ročno izdelate darilo.

Oblikovali boste čudovito punčko ali angelčka.
Spoznali boste tehniko vlečenja, pritiskanja in valjanja ter odtiskovanja.

Izdelke bom po sušenju na zraku, dala žgat v peč za glino.
Kar da izdelkom še dodatno trdnost in obstojnost. Kasneje lahko figurice tudi pobarvate.

Prispevek za delavnico: 47 evrov (za otroke v spremstvu staršev 30 % popust = 33 evrov)

Prijave in info na: mojca.vnuk5@gmail.com ali irma.dolinar@gmail.com

V ceno je všteto: material, moje mentorstvo, organizacija in žganje/peka izdelkov (biskvit).
Delavnica traja dve šolski uri (od 18.00 ure do 19. 30 ure)
Predznanja ne potrebujete, med ustvarjanjem vas peljem po korakih.

Delali bomo v manjši skupini.
Zato je število mest na delavnici omejeno,
prijave do ponedeljka, 11. 11. 2024 do 10.00 ure na: mojca.vnuk5@gmail.com

Delavnico vodim Mojca Vnuk

Z glino se ukvarjam že vrsto let, saj sem spoznala njeno moč.
Vedno znova me napolni z mirom in radostjo.
Sem prof. likovne umetnosti. Poučujem mlade, najstnike na osnovni šoli.
Že vsaj deset let organiziram svoje ustvarjalne delavnice za otroke in odrasle.
Ustvarjalnost želim približati otrokom in odraslim,
saj v njej najdemo moč za vsakdanje življenjske izzive.

Ustvarjalnost = pot do sebe = pot k sebi

Srčno vabljeni.
Vse dobro in prijazno,
Mojca Vnuk
051 346 179

Celonočna Gong Zvočna Kopel: Harmonija Svetlobe in Teme
2024-11-22 22:00 - 2024-11-23 05:00 | Sevilla center, Strojarska ulica 16, Žiri, Žiri, 4226, Slovenia
Dragi ljubitelji zvoka in iskalci notranjega miru.
Vabimo vas na edinstven dogodek, ki bo potekal z vami in nama celo noč.

To bo vzpodbuda za nas, da se uskladimo z notranjim ravnotežjem in mirnostjo. Ta čarobna noč bo obogatena s celonočno Gong zvočno kopeljo, ki se bo odvijala
20. septembra 2024 v Centru Sevilla v Žireh.

Celonočna Gong Zvočna Kopel je čudovita priložnost, da se potopite v svet zvokov in vibracij, ki vam bodo pomagali uskladiti se s temi kozmičnimi ritmi. Z zvokom gongov boste občutili valove energije, ki bodo preplavili vaše telo, um in dušo. Ta izkušnja vas bo popeljala na potovanje po vaših notranjih globinah in vam omogočila, da doživite globoko sprostitev ter preobrazbo.

To bo idealna priložnost, da se povežete s svojo notranjo naravo, prepoznate svoja čustva in energijo ter jih uskladite z zunanjim svetom. Zvočna kopel z gongi bo delovala kot katalizator za to duhovno potovanje, ki vam bo omogočil, da prepoznate in sprejmete svoje notranje resnice.

Zvoki gongov vam bodo pomagali osvoboditi se stresa in napetosti, ki se lahko kopiči v našem telesu in duši. Sprostitev, ki jo boste doživeli, vam bo omogočila, da se ponovno povežete z vašim notranjim mirnim jedrom in dosežete stanje harmonije in ravnotežja.

Ta celonočna izkušnja je tudi priložnost za osebno rast in preobrazbo. Tako kot narava prehaja skozi spremembe, tako tudi vi lahko uporabite to energijo enakonočja, da bi preoblikovali svoje življenje, sprostili staro energijo in odprli vrata novim priložnostim.
Ne zamudite te posebne priložnosti, da praznujete enakonočje in se podate na potovanje, ki vas bo povezalo z vašim notranjim jazom in vam omogočilo, da dosežete novo raven ravnotežja in miru.
Datum: 22. november 2024
Čas: 22h
Kraj: Center Sevilla, Žiri
Prijavite se zdaj in doživite čarobnost te noči ter si zagotovite svoje mesto na tem edinstvenem dogodku. Pridružite se nam na poti raziskovanja notranje harmonije in duhovne preobrazbe. Tudi tokrat bosta z vami Roman Gostiša & Tea Smonker
Veselimo se srečanja z vami pod zvezdnatim nebom!
PRISPEVEK: 48 eur, če pripelješ še koga, 40 eur.
Veselimo se novih zvočnih druženj z vami !

ZIMSKI SIJ - meditacija z zvočnimi posodami
2024-12-03 18:00 - 19:30 | Strojarska ulica 16, Žiri, Strojarska ulica 16, Žiri
Pozdravljeni,
vabimo vas na meditacijo ” zimski sij” v torek, 3. decembra ob 18. uri v Salon energije, zdravja in lepote Sevilla Žiri. Čarobno zvočno kopel s kristalnimi posodami bo vodila Katja Bogataj.
Prepustite se čarobnim zvokom in doživite globoko sprostitev ter harmonijo v objemu lepotnih vibracij.
LOKACIJA:
Strojarska ulica 16, Žiri
https://maps.app.goo.gl/jTP92o7iy2JkjLLQA
Imejte ravno prav topla in udobna oblačila, armafleks in odejico.
Prispevek: 18 €
Prijavite se lahko na elektronski naslov info@dotik-umetnosti.com ali na telefon 069 645 799.
SReČNO
Irma in Katja

Predavanje in predstavitev knjige V temi "ni" senc - Boris Čok
2025-01-21 17:00 - 19:00
Vabljeni v Sevilla center,
Strojarska ulica 16, Žiri, 21. januarja, ob 17 uri.
na predavanje g. Borisa Čoka in predstavitev njegove knjige V TEMI “NI” SENC.

Avtor Boris Čok nam bo predal delček svojih raziskav skozi predavanje in govoril o svoji najnovejši raziskavi staroverstva na Krasu in širše. Knjiga je nadaljevanje knjižne uspešnice V siju mesečine in predstavlja bogato izročilo kraške pokrajine, s poudarkom na povezavi med človekom in naravo. V delu Boris raziskuje usode klenih Primorcev, izročila o nekdanjem življenju in staroverska svetišča. Knjiga prinaša edinstvene terenske raziskave. Knjigo si bo mogoče po predavanju in predstavitvi tudi kupiti.
Na dogodku vam bodo na voljo tudi naravni izdelki za nego, Sevilla.

Prijave obvezne na moj kontakt irma.dolinar@gmail.com, zaradi organizacije prostora.
Prispevek: 8 eur.

Vzpon na Rtanj in obisk Kremne
2025-04-17 - 2025-04-20 | RTANJ, Srbija
Kaj je Rtanj?

Skrivnostna tančica, ki prekriva Rtanj, znanstvenike nagiba k pregovarjanju ali je ta gora starodavna piramida , delo narave ali višjih sil. Zagotovo je eno, gore vzhodne Srbije se nenadoma dvigajo v občudovanja vredne gore. Na njegovih pobočjih popolne oblike rastejo redke zdravilne rastline , številni podzemni izviri, jame, ki krasijo skrite dele njegove notranjosti.
Da bi začutili magijo, ki jo je narava nesebično podarila tej gori, je najbolje, da se sprehodite po njenih poteh, se povzpnete na najvišji vrh in uživate v neverjetnem razgledu, ki vas bo prevzel. Pustolovščina, ki spremlja hojo in ogled Rtnja, je neprecenljiva, pogled, ki se razteza kilometre naokoli in svež zrak, ki vas čaka na vrhu ( 1565 m ) kot nagrado.
Torej gremo:

17. do 20. april 2025

Cena 4 dnevnega potovanja: 396 EUR. V ceno je všteta nastanitev z zajtrkom, celoten prevoz, cestnine, vodenje in organizacija.
Če želite biti v sobi sami je z doplačilom 7 eur/noč.
PROGRAM:

dan četrtek . Odhod iz Žirov ob 4 uri zjutraj in vožnja mimo Zagreba, Beograda, Paračina do vasi Rtanj. Vožnja s postanki okrog 11 ur, torej bomo okrog 15 ure prispeli na našo destinacijo kjer bomo tudi bivali 3 dni. Nastanili se bomo po sobah ( po dve osebi ). Sprehodili se bomo po vasi, si lahko nakupili Rtanjske dobrote (čaj, med, marmelada…) in obiskali močno energijsko mesto, ki se imenuje Vrelo. Tam bomo imeli tudi krajšo meditacijo. Sledi večerja in druženje po želji.
dan petek. vzpon na Rtanj, kar traja približno 3,5 do 4 ure. Potrebno je imeti dobro obutev, obleko in kondicijo. Po povratku sledi počitek in nato obiščemo veliki megalit pod Rtnjem. ( kratek posnetek o megalitu, ko ga je obiskal dr. Semir Osmanagič – https://www.youtube.com/watch?v=TnjMU6wSeIw.
dan sobota. Po zajtrku se odpravimo na drugo, zahodno stran Srbije in sicer Kremno, katera je poznana po Tarabićih -Kremansko proročanstvo. Ogledamo in povzpnemo so tudi na tamkajšnjo piramido, kjer ob lepem vremenu počakamo sončni zahod. Sledi večerja
dan. nedelja, vožnja proti domu.

Glede na vreme si pridržujem pravico do spremembe programa.
Prijave na moj kontakt: irma.dolinar@gmail.com

Spoznavanje jesenskih plodov in obdelave, s Francem Miklavčičem
2025-05-14 16:00 - 19:00
Spomladanski čas je poln bogastva v naravi, in prav je da ga spoznamo in prepoznamo.
Pridruži se nam na raziskovanju in predavanju z g. Francem Miklavčičem,
v sredo, 14. maja, ob 16h. Zbor na parkirišču, nasproti gostilne Lipan, na Hotavljah.
Franci Miklavčič je velik poznavalec divjih rastlin, plodov, predelave, pridelave. Popeljal nas bo skozi dobre recepte in nam tudi marsikaj ponudil na preizkus.

Prijave obvezne na moj kontakt, prispevek 15 eur.

Se vidimo, Irma in Franc

Spoznavaj SEBE - delavnica v naravi
2025-07-04
4. julij bo zopet čas, da se družimo.
Vabim te na delavnico v naravi, na dobrih energijskih mestih, kjer se bomo učili:

spoznavati sebe
svoje zaznave
občutke
dobre energije in kaj z njimi početi
kako se naše telo odzove na določene frekvence
sodelovanje z dobrimi energijami
meditacija
vpogled v Orakeljske karte.

Štartamo ob 8 uri izpred Sevilla centra, Strojarska ulica 16. Z avti se odpeljemo v smeri proti Rovtam, kjer jih parkiramo in nadaljujemo peš. Gremo skozi vasico Ravne, do kamnite mize. Tam bomo imeli odlični “poligon” za spoznavanje sebe, svojih potencialov, energij, prisotnosti nevidnega in še kaj. Ne pozabite na nihala, rozete ali kakšne druge radiestezijske pripomočke.
Po daljšem postanku se odpravimo peš naprej mimo Marjetinega doma do Dol. Spustili se bomo v prijetno hladno dolino ob reki Črni. Zopet bomo uporabili svoje sposobnosti, znanje in tudi pripomočke za merjenje vodnih izvirov. Imeli bomo krajši postanek pri slapu in nato še parkrat prečkali reko.
Hoje je približno 3 ure. Imejte dobro in zračno obutev, palice, če jih uporabljate, vodo in malo malice.
Za zaključek vas povabim v Sevillo na prigrizek in obnovo meritev in dogodivščin.
Predznanje ni potrebno, če pa imate radiestezijsko znanje, nihalo, rozete, jih nujno vzemite s sabo.
Prispevek za celoten voden dan je 30 eur.
Prijave sprejemam do zasedenosti mest.
O naši kamniti mizi si lahko preberete tudi moj prispevek v Blogu. In tudi opravljene meritve g. dr. Semirja Osmanagicha.
Kamnita miza v Ravnah pri Žireh pridobiva svojo zgodbo

Veselim se spet naših dogodivščin.

Kristalne posode - zvočni večer z Ančko Istenič
2025-09-03 08:00 - 18:00
Vabljeni, 3. septembra ob 18 uri, v Sevilla center, Strojarska ulica 16, Žiri.
Zvočna terapija je eden najstarejših načinov celostnega zdravljenja, saj so že starodavna ljudstva spoznala, da vibracija in zvok pomembno vplivata na ponovno vzpostavitev ravnovesja v telesu in samozdravljenje telesa. Zvok in vibracija vplivata na naše telo, čustva, misli, dušo in duha tako, da vibracije potujejo skozi tkiva in organe neposredno v naš celični spomin. Celoten postopek sprošča blokade in ustvarja globok občutek miru, sproščenosti in harmonije. Učinek zvoka se še poveča, če pred začetkom damo svojo namero, recimo, da dobimo uvid v določeno situacijo ali pa za razrešitev določene težave. Vsak dobi, kar v danem trenutku najbolj potrebuje in je pripravljen spustiti.
Namera + zvok = zdravljenje
Nekateri učinki zvočne kopeli: globoka sprostitev, umirjenost in mir zmanjšuje občutke stresa, skrbi in anksioznosti sprosti stare nezdrave vzorce in napetosti čisti blokade, zastalo energijo in razstruplja pospeši okrevanje po operacijah in poškodbah zmanjšuje in blaži bolečino odpravljanje toksinov iz telesa poveča življensko energijo, vitalnost in kreativnost oblikuje nove zdrave vzorce harmonije, ravnovesja in dobrega počutja uravnava levo in desno možgansko polovico odpravlja nespečnost okrepi imunski sistem uravnava živčni sistem (simpatično in parasimpatično živčevje)
Po zvočni terapiji je priporočljivo piti več tekočine ( vode), da telo lahko odplavi nakopičene toksine iz telesa. Učinki zvoka delujejo še nekaj časa po terapiji.
Sem Ančka Istenič, integralna zvočna terapevtka. Želja pomagati sebi in drugim me je vodila v raziskovanje nevidnega sveta, energij, zvoka, kristalov….Obiskovala sem različne delavnice in tečaje, nazadnje pa me je najbolj prevzel zvok, ki je starodavno orodje za uglaševanje vseh naših nivojev nazaj na svojo izvorno frekvenco. Izobraževala sem se na Sound healing academy v Angliji. Še vedno se rada učim in dopolnjujem svoje znanje. Moja želja je, da bi čimveč ljudi prepoznalo moč zvoka in kako si lahko z njim pomagajo, da življenje postane lahkotnejše in da se zavedajo, da so sami kreatorji svojega življenja. Izvajam skupinske (zvočne kopeli) in individualne zvočne terapije. Pri svojem delu uporabljam tibetanske in kristalne pojoče posode, gonge, veterni gong, šamanski in oceanski boben, monokord, Koshi zvončke, dežno palico, razne ropotuljice, zvončke, indijansko flavto, zvočne vilice in še kaj bi se našlo.
Zvočna kopel traja ~ 1uro
Prispevek: 20 € S seboj prinesite podlago za ležanje, deko, stekleničko vode.
Ančka – Zvok za harmonijo duše in telesa

Dogodivščine po Posočju, 5. do 7. september 2025
2025-09-05 - 2025-09-07 | Čiginj
Greš z nami na odkrivanje Posočja, na spoznavanje z dobrimi energijami in naproti dogodivščinam, ki nas čakajo? Družili se bomo, hodili, odkrivali zanimivosti, se predajali zdravilnim energijam močnih zemeljskih točk, prisluhnili predavanju in seveda nahranili naše brbončice z dobro domačo večerjo in zajtrkom. Vmes pa še marsikaj.
1 dan.
Zbirno mesto za vse ob 16 h – Most na Soči, parkirišče nasproti Bifeja ob jezu.
Od tam se odpravimo skupaj najprej natočit zdravilno Lucijino vodo in nato proti Čiginju. Malo prej se ustavimo na parkirišču in obiščemo Mengore, kjer stoji cerkev sv. Marije in ob njej zavetišče sv. Jožefa. Tam se nam odpre lep razgled na Kolovrat, Čiginj in še marsikam. Hoje približno 30 minut v eno smer. Imeli bomo tudi učenje dihanja po Win hofu in priprave za kopanje v Nadiži.
Sledi destinacija Čiginj, kjer se namestimo po sobah in seveda g. Valentin bo poskrbel za naše želodčke.
2. dan
Po zajtrku, okrog 9 ure se zapeljemo do Volč in v smeri Kolovrata, na Belinov tron. O tronu pravijo; ” Od starejših ljudi sem pogosto slišala pripovedovanja o Belinovem tronu, ki stoji nekje visoko nad Volčami. Če se ne motim, so tistemu mestu rekli Na Jakobu ali nekaj podobnega. Kraj ima
neverjetno zdravilno moč, sicer Belin tam ne bi imel svojega trona, kjer je davno od tega zdravil ljudi in živali ter tam tudi živel. Čeprav Belina že dolgo ni več, ljudje vseeno še vedno hodijo k njegovemu tronu po zdravje, ki ga tudi dobijo.”

Ko se napolnimo z dobro energijo, se odpravimo še naprej v smer Kobarida, proti Nadiži, kjer si ogledamo velikanove skale in obiščemo Sv. Volarja. In seveda naša telesca potopimo v čudovito Nadižo. Imeli bomo vaje in priprave za kopanje v najčistejši reki pri nas. Da nas sprejme v svoje nedrje in nas obogati s svojo čistostjo.
Pozno popoldne se vračamo nazaj v Čiginj, kjer se družimo ob dobri večerji, ki nam jih pripravlja Valentin.
3 dan.
Po zajtrku spakiramo svoje stvari in se odpravimo še na najveličastnejši Krnski krog. Hoje v eno smer 45 minut.

Na koncu pa se na poti proti domu ustavimo še na Šebreljah, kjer so po meritvah g. Jožeta Muniha zelo močne energijske točke pri nas. Tam se poslovimo, pogledamo še enkrat v karte in vsak po svoje odpotuje v svoj domači svet.
https://naravnalepotasevilla.net/wp-content/uploads/2020/09/Posocje-april-2021.mp4
V primeru slabega vremena se izlet preloži in pridržujem si pravico do spremembe programa.

CENA: 270 EUR – tridnevni izlet, kamor je všteto vodenje, organizacija, 2 x prenočišče v sobi za dve osebi, 2x večerja, 2x samopostrežni zajtrk, meditacije, prevoz po dogovoru. Vmesni prigrizki in pijača ni všteta v ceno.
Če bi želeli biti sami v sobi, je doplačilo 25 eur/noč.
Cena enodnevnega izleta, brez večerje ( sobota ali nedelja 45 eur. ). Po dogovoru lahko tudi večerja ( 30 eur)
Prevoz: štartamo iz Žirov ( 3 mesta prosta ), ostali po dogovoru
Spanje je v sobah za dve osebi, izjemoma za enega z doplačilom
25 eur/noč.

Prijave in dodatne informacije na kontakt: irma.dolinar@gmail.com.

Prijave in dodatne informacije na kontakt: irma.dolinar@gmail.com

Enodnevni izlet po Megalitih Žusma
2025-10-19
19. OKTOBER, ob 9h, ŠTART V LOKI PRI ŽUSMU.
Iz Žirov štartamo ob 7 uri izpred Zadružnega Doma, imam 4 prosta mesta, lahko pa se peljete s svojim avtomobilom, in poberete še koga. Potujemo lahko skupaj.
Odkritje megalitov na Žusmu
Megalite na Žusmu je skoraj po naključju odkrila Andreja Križan Lipnik. Ta je obiskovala Žusem in se sprehajala po poteh in ob njih občudovala velike kamne. Šele kasneje, ko je prebrala knjigo patra dr. Karla Gržana, je začela prepoznavati, da ti kamni niso del večjih kamnitih gmot, da so postavljeni v nekem redu, pogosto tako, da se lahko sprehodiš med njimi. Za pomoč se je obrnila na patra Gržana in ta je potrdil, da so to megaliti, ki so postavljeni v ozvezdju Kačenosca in so prazgodovinsko svetišče. Po odkritju so sledile raziskave in iskanje vseh megalitov na območju. Raziskovalci, skupina štirih, je opravila meritve energij, potrdili so, da še danes večina megalitov opravlja svoje poslanstvo – čistijo, zdravijo, dajejo zaščito in pomagajo uravnavati notranje duševne procese.
Več na bom povedala in nas vodila kar sama, Andreja Križan Lipnik.
S sabo imejte dobro obutev, obleko glede na vreme in malico. Po poti nazaj se lahko ustavimo kje na pozno kosilo ( po dogovoru ).
Trajanje: od 9h do 14h
Prispevek za organizacijo, vodenje in prevoz: 30 eur.
Če greste s svojim avtomobilom, 24 eur.
Prijave na moj kontakt do zasedenosti mest.

2-dnevna delavnica HOMEOPATIJE
2025-11-29 - 2025-11-30 | Strojarska ulica 16, Žiri, Strojarska ulica 16, Žiri
Vabljeni v Žiri, v Sevilla center, na poučno dvodnevno delavnico s priznano homeopatinjo Suzano Nešović in sicer:
sobota, 29.11 in nedelja, 30.11.2025 od 9h do 16h.
v Sevilla centru, Strojarska ulica 16, Žiri
Predstavila nam bo homeopatijo kot eno izmed metod, ki krepi moč našega organizma, da se sam zdravi.
Temelji na naravnih zakonih, in vzpostavlja porušeno ravnovesje v našem organizmu, ki se kaže kot bolezenski znaki. Homeopatska zdravila so varna, brez škodljivih stranskih učinkov in enostavna za uporabo. Narejena so večinoma iz zdravilnih rastlin, iz mineralnih in tudi živalskih snovi.
Obvezne prijave na moj kontakt do najkasneje 26. novembra 2025, zaradi organizacije in priprave gradiva.
Prispevek za dvodnevno delavnico, z obsežno skripto je 180 eur, kar se poravna na dogodku, pred pričetkom.
Prijave na: irma.dolinar@gmail.com

Človek je prav posebno bitje, večer s predavateljico ga. Meto Vrhunc
2025-12-11 18:00 - 20:00
Vabimo vas na prijeten pogovorni večer z ga. Meto Vrhunc,
v četrtek, 11. december, ob 18 uri, v Sevilla centru, Strojarska ulica 16, Žiri
na temo: Človek je bitje z dušo in duhom. Pri prehranjevanju, ki hrani celega človeka, naj bi vedeli, kaj človeka prehranjuje, razen v fizičnem smislu in smislu vitalnih energij, tudi v razsežnostih, ki so človekova najvišja vrednota.
Kdo je Meta?

Meta Vrhunc je slovenska ekološka kmetovalka in aktivistka, povezana z gibanje biodinamičnega kmetovanja.

Je ena izmed ustanoviteljic in predsednica društva Društvo za biološko-dinamično gospodarjenje AJDA Vrzdenec.

Prav tako je predsednica Združenje za zdravo Slovenijo — organizacije, ki se zavzema za zdrav življenjski slog, ekološko pridelavo hrane in ozaveščanje o zdravju in okolju.

Kaj Meta počne:

Meta je pionirka biodinamične metode v Sloveniji — že pred približno 30 leti je začela ozaveščati o pomembnosti biodinamičnega kmetovanja.

Skozi njeno delo se je razvil celoten sistem društev biodinamičnega kmetovanja po Sloveniji;

Svoje znanje deli preko predavanj, člankov in izobraževanj — s tem poskuša ozavestiti ljudi o pomenu zdrave hrane, naravnega kmetovanja in harmoničnega odnosa človeka z naravo.

Poudarja pomen samooskrbe in opozarja pred negativnimi vplivi pesticidov, aditivov in genetsko modificirane pridelave na zdravje ljudi in okolje.

Njen vpliv in vrednote:

Meta Vrhunc si prizadeva za širjenje zavesti, da hrana ni le “snov”, temveč nosi energijo — in da je način pridelave hrane ključen za zdravje tako ljudi kot planeta.

Z njenim delom je postavila temelje biodinamike v Sloveniji, kar je vplivalo na razvoj trajnostnega, ekološkega in naravovarstvenega kmetovanja po državi.

Vabljeni v našo družbo, vstop prost.
Na voljo vam bodo tudi moji naravni izdelki Sevilla, po decembrski, nižji ceni.

Unikat za vsak trenutek, z Ano Tršar
2025-12-12 18:00 - 20:00 | Strojarska ulica 16, Žiri, Strojarska ulica 16, Žiri
Vabljeni na ustvarjalno delavnico z Ano, v Sevilla center,
v petek, 12. decembra, ob 18 uri.
Ana Tršar, upokojena ekonomistka, grafologinja in ustvarjalka unikatnih
izdelkov nas bo popeljala v svet unikatov.
Pravi, da na Univerzi za tretje življenjsko obdobje v Logatcu, že nekaj časa obiskujem program servietna tehnika. Ko sem naredila svoj prvi izdelek, sem bila nad njim zelo
navdušena. Ustvarjanje z motivi iz servietkov, mi pomaga razvijati mojo kreativnost,
smisel za lepoto in ustvarjalnost. Delo me sprošča in umirja in to želim deliti tudi z
drugimi.
Pri tej tehniki uporabljamo navadne papirnate servietke in rižev papir. Izberemo
motiv, ga nalepimo na različne predmete, kot so: kamenčki, leseni predmeti, steklo,
mape, slike, keramika, zvezke…..
Tehnika je primerna za vse generacije in ni potrebno predhodnega znanja iz risanja
in slikanja.
Na delavnici bomo okrasili ploščate bele kamenčke z prazničnimi motivi in po želji še kazalnik za knjige. Izdelali boste unikatna darila in z njimi obdarili sebe in svoje najdražje.
Cena delavnice je 15 eur. Material se plača posebej (kamenček +slikca +lepilo je
0,80 eur). Možno bo kupiti tudi unikatna darila za prihajajoče praznike.
Vabljeni v družbo ustvarjalcev!
Mentorica: Ana Tršar

Meritve arterijskega ožilja-Žiri
2026-02-13 | Strojarska ulica 16, Žiri, Strojarska ulica 16, Žiri
Arteriograf preiskuje »arterijsko življenjsko dobo« oziroma togost arterij, ki se povečuje s staranjem. Je naše ožilje »staro« toliko kot mi sami, je dovolj prožno ali pa nam naraščanje togosti našega ožilja sporoča, da je čas za ukrepanje? Ocena tveganja nas lahko spodbudi k spremembam, ki vodijo k bolj zdravemu življenjskemu slogu. Če pa rezultati meritev pokažejo odstopanja od normalnih ravni, pa je pametno čim prej obiskati osebnega zdravnika.

Kako potekajo meritve?
Pacient med meritvijo leži, meritve pa olajša, če pred tem pije vodo. Rezultati meritev se izpisujejo na računalniškem ekranu, po pregledu pa pacient arteriogram lahko takoj dobi v papirnati ali elektronski obliki. Arteriograf meri spremembe krvnega tlaka arterij v določenih časovnih razmikih. Ko se srce krči, požene kri v arterijo, kar povzroči valove. Val se premika s tem večjo hitrostjo, čim bolj toga je stena arterije. Z računalniško obdelavo izmerjenih vrednosti dobimo rezultat centralnega tlaka v aorti (s pravočasno diagnostiko lahko pripomore k preprečevanju možganske ali srčne kapi), hitrost pulznega vala v aorti (informacija o prožnosti aorte in o morebitnih spremembah, ki jih je povzročilo poapnenje žil) in endotelno funkcijo žilnega sistema (pod kakšnim stresom so naše žile).

Meritve opravlja podjetje Novi Val, Aleš Homovec, ki je svetovalec, predavatelj, strokovnjak celične medicine in inovator, ki v Sloveniji na svojstven način, podprt z lastnimi izkušnjami in znanstvenimi dognanji orje ledino s programom zdravja na delovnih mestih. Pri preučevanju temeljev zdravja se je povezal z nizozemskimi strokovnjaki. Opravil je izobraževanje ter pri organizaciji Dr. Rath Health Foundation pridobil certifikat strokovnjaka Celične medicine.
Meritev arterij znaša 75 eur, kamor je vključena kontrola čez 3 mesece oziroma po potrebi.

Prijave in dodatne informacije na irma.dolinar@gmail.com.

Megalitska civilizacija Istre - 3 dnevni izlet
2026-02-27 - 2026-03-01 | Istra, Ul. Stancija Ciprijan 1, Poreč
Naši predniki so nam pustili veliko…
Močne energijske točke v ozvezdju Oriona obstajajo tudi v Istri. Spoznavali jih bomo skozi čutenje in videnje, ter opazovali mistično simboliko, ki so nam jo zapustile stare in inteligentne civilizacije – istrski pentagram

PROGRAM:
Zbor v petek ob 16 uri, v Vižinadi. Ogledamo si samo mestno jedro, se zapeljemo do Pazina zvečer pa se odpravimo skoraj do Poreča, kjer 2 prespimo. Sledi spoznavanje, druženje in predavanje na tematiko Megaliti sveta in zapuščine starih civilizacij.
SOBOTA:
Po zajtrku se odpravimo na raziskovanje Picugov, treh gričev, ki stojijo enako kot je Orionov pas. Obiščemo Monkodonjo, Sveto Foško in Svetivinčenat, ker si tudi privoščimo večerjo.

NEDELJA:
Ob 8 uri zajtrk, nato se peš odpravimo na megalitski krog Mali Sv. Anđeo, kjer je postavljen megalitski kamniti krog, ki je služil kot astronomski koledar. Vzeli si bomo trenutke dobrih energij in se jim prepustili v čutenju.
Obiščemo še zadnji grič Orionovega pasu, Veliko Mordelo. Vsi trije griči nosijo ime Mordela in ležijo na območju Valkarinskega polja. Naše raziskovanje in druženje zaključimo v zvezdarnici, v Višnjanu.
Cena: 225 eur, kamor je všteta namestitev za 2 noči z zajtrkom, vodenje, organizacija in predavanje. Prevoz organiziran do zapolnitve mest, lahko pa se peljete s svojim avtomobilom in poberete še koga. Soba so za dve osebi, če želite biti sami, je doplačilo 10 eur/noč.
Lahko pa najamemo tudi kombi za 8 + voznik, vendar se strošek izleta podraži za cca 40 eur.
Odhod:

27.2. do 1.3. 2026

Obiskali bomo vse energijske točke Istrskega pentagrama.

Prijave na moj kontakt: irma.dolinar@gmail.com

29. Ezoterični festival v Žireh
2026-03-14 08:30 - 13:00
14. marca, od 8.30h do 13h, vabljeni na naš že 29. Ezoterični festival brez meja, v Sevillo center, strojarska ulica 16, Žiri.
Naše druženje se nadaljuje, nadgrajuje, obnavlja in dopolnjuje. Izbor tematik je raznolik, unikatni, domači razstavljalci pa se imate možnost predstaviti obiskovalcem.
Tokratna gosta – predavatelja bosta: Sandi Jug in Zumra Ćoralić, predavatelja, ki nas bosta navdušila do srca.
PROGRAM:

ob 8. 30 priprave stojnic in prihod obiskovalcev. Ogled stojnic
ob 9h predavanje Temelji srčne ozaveščenosti, predavatelj: Sandi Jug. Predavanje bo razkrilo, kako zavestno čutenje srčnega utripa izboljša interoceptivno natančnost, čustveno inteligenco, empatijo in prisotnost v sedanjem trenutku. Obenem pa omili stres in uskladi um s srcem.​ Poglobili se bomo v srčno senzoriko – zaznavanje telesnih in subtilnih srčnih senzacij – ter posledičnih učinkov, kot so povečan občutek varnosti, sočutje in ljubezen. Prav tako se bom dotaknil tudi auto-terapevtskega vidika čutenja srčnega utripa.

Pavza, vprašanja…

Ob cca 10.30 uri bo drugo predavanje Zumre Ćoralič. Je mediatorka, coachinja in predavateljica, ki že vrsto let spremlja posameznike, pare in skupine pri razumevanju medosebnih odnosov, konfliktov in notranjih vzorcev vedenja. Predavanje bo potekalo na temo »Ko telo spregovori v odnosih: zakaj reagiramo tako, kot reagiramo?«
Ste se kdaj vprašali, zakaj v odnosih včasih reagiramo drugače, kot bi si želeli – zakaj se
umaknemo, zakaj izbruhnemo ali zakaj ostanemo tiho, čeprav bi radi spregovorili?
V odnosih pogosto ne delujemo zavestno, temveč iz telesnih odzivov, ki so se oblikovali
skozi naše življenjske izkušnje. Predavanje osvetli, kako telo vpliva na naše vedenje v
odnosih, zakaj prihaja do nesporazumov in konfliktov ter kako lahko z več zavedanja sebe
ustvarjamo bolj spoštljive, mirne in pristne odnose – tako do sebe kot do drugih.
Predavanje ponuja razumevanje, stik s sabo in preprosta izhodišča za bolj zavestno prisotnost v vsakdanjih odnosih.

Ob 12h pogovori, nakupi na stojnicah, vprašanja in druženje.
Razstavljalci bodo:

Angelija K. Surca – Na stojnici boste lahko pogledali njene knjige. Knjiga Mozaik arhetipov je zbirka opisov 108 arhetipov in jo lahko uporabljate kot intuitivne karte. Knjiga Raziskovalka svetov pa arhetipe predstavi praktično, v zgodbah s potovanj.
Renata A Dana – Predstavila bo svoje delo s ThetaHealingom ter ostale energijske in svetovalne storitve, s katerimi pomaga ljudem pri osebni rasti, notranjem ravnovesju in razumevanju življenjskih poti. Predstavila bo svoj tarot rokovnik, ki je nastajal z veliko intuicije in namena, ter unikatni energijski nakit, ki nosi posebno vibracijo in podporo za vsakodnevno življenje. Na sejmu pa bo ponujala tudi osebni pogled v tarot karte (do 20 minut), kjer lahko skupaj pogledamo v trenutno energijo, izzive ali priložnosti, ki so pred vami.
Robi Bobnar
Janža, Mihela Strlič – unikatne potiskane majice z mandalami, energijski nakit.
Urška Pagon – Sunflower butik (ročno oblikovano užitno cvetje – sladki šopki in aranžmaji) Sunflower butik predstavlja užitno cvetje – ročno oblikovane cvetlice na sadni osnovi, nežne, puhaste in čarobne. Cvetje, ki ne oveni, temveč se spremeni v srečni trenutek, ki vam prinese lepoto, okus in nasmeh.
Helena Cesar Žarek -predstavila bo nove knjige iz projekta Zazdravje.net, kjer je sodelovala še Sanja Loncar, knjigo od Darka Djurica, Plosk ene roke, od Sanele Banovic Spodbude, ter 2 priročnika o samozdravljenju, Divjo hrano od Corteseja in še kaj.
Vojko Šavor –
DOTIK PRIHODNOSTI. Smo skupina terapevtov – energijskih prevodnikov. Pomoč nudimo pri prepoznavanju izvora težav, lajšanju bolečin, pomoč pri odpravi stresa, boljšem telesnem, čustvenem in psihičnem počutju, pomoč pri samozdravljenju …
PRIPOMOČKI ZA BOLJŠE POČUTJE. Gre predvsem za tenzorske obročke različnih frekvenc. Njihov izvor naj bi segal v Lemurijo in bil povezan z njihovo napredno energijsko tehnologijo. Njihovo uporabo je obudil Američan Slim Spurling.

Sevilla, Irma Dolinar– naravni izdelki za nego telesa in duha.

Vabljeni v Sevilla center, 13. septembra od 8.30 do 13h.
Prispevek za celoten dogodek 5 eur.

Po poti skrivnosti, z Borisom Čokom, 2. del
2026-05-03 10:00 - 15:00
Vabljeni v nedeljo z nami po poti skrivnosti in presenečenj. Naš vodnik bo Boris Čok, ki nas bo ob 10 uri popeljal na ogled ogromnih kamnitih osamelcev (naravni megaliti) na površini cca 6 hektarjev, nekateri imajo tudi mitološko izročilo in imena. Obiskali bomo tudi prazgodovinski krog, po želji pa nam bo dal na razpolago še različne zanimive destinacije!
Čas trajanja ogledov cca 4 ure. Priporočam dobro pohodno obutev in malico iz nahrbtnika.
Dobimo se ob 10 uri, na parkirišču trgovine Tuš, Lokev.
Prispevek za vodenje je 20 eur. Plačilo se izvede ob prihodu.

Prijave na moj kontakt.

Vzpon na Rtanj, Srbija ( 5 dni )
2026-05-08 05:00 - 2026-05-12 21:00 | RTANJ, Srbija
Kaj je Rtanj?

Skrivnostna tančica, ki prekriva Rtanj, znanstvenike nagiba k pregovarjanju ali je ta gora starodavna piramida , delo narave ali višjih sil. Zagotovo je eno, gore vzhodne Srbije se nenadoma dvigajo v občudovanja vredne gore. Na njegovih pobočjih popolne oblike rastejo redke zdravilne rastline , številni podzemni izviri, jame, ki krasijo skrite dele njegove notranjosti.
Da bi začutili magijo, ki jo je narava nesebično podarila tej gori, je najbolje, da se sprehodite po njenih poteh, se povzpnete na najvišji vrh in uživate v neverjetnem razgledu, ki vas bo prevzel. Pustolovščina, ki spremlja hojo in ogled Rtnja, je neprecenljiva, pogled, ki se razteza kilometre naokoli in svež zrak, ki vas čaka na vrhu ( 1565 m ) kot nagrado.
Torej gremo:

8 do 12. maj 2026 ( 5 dni – zasedeno )
27. do 30. avgusta ( 4 dni – Rtanj – Rajac )

Cena 5 dnevnega potovanja: 432 EUR. V ceno je všteta nastanitev z zajtrkom, celoten prevoz, cestnine, vodenje in organizacija.
Cena 4 dnevnega potovanja: 390 eur.
Če želite biti v sobi sami je z doplačilom 7 eur/noč.
PROGRAM:
Tokratni program bo malo popestren in poseben. Določili bomo najlepši dan za vzpon na Rtanj, kjer bomo počakali sončni zahod Z vrha se bomo spustili z lučkami in občutili moč neokrnjene narave in Rtnja.

dan . Odhod iz Žirov ob 4 uri zjutraj in vožnja mimo Zagreba, Beograda, Paračina do vasi Rtanj. Vožnja s postanki okrog 11 ur, torej bomo okrog 15 ure prispeli na našo destinacijo kjer bomo tudi bivali 4 dni. Nastanili se bomo po sobah ( po dve osebi ). Sprehodili se bomo po vasi, si lahko nakupili Rtanjske dobrote (čaj, med, marmelada…) in obiskali močno energijsko mesto, ki se imenuje Vrelo. Tam bomo imeli tudi krajšo meditacijo. Sledi večerja in druženje po želji.
dan. Vzpon na Rtanj, kar traja približno 3,5 do 4 ure. Potrebno je imeti dobro obutev, obleko in kondicijo. V primeru slabšega vremena, se vzpon preloži za kakšen dan. Torej, za vzpon izberemo najlepši dan.
dan. Po zajtrku se odpravimo na ogled velikega megalita pod Rtnjem, nato pa s kombijem obiščemo mesto Sokobanja. Peš ( 1 ura- lahke hoje ) se odpravimo do znamenitega Sokograda . Ob prihodu v Sokobanjo obiščemo Soko terme, katere so znane po izjemno zdravilni vodi. Privoščimo si 4 urno razvajanje na vseh nivojih. Sledi večerja v prijetni restavraciji v Sokobanji in nato vožnja nazaj v nastanitev.

dan je namenjen za vzpon na grič – BABA, ki je močno energijsko povazana z Rtnjem. Pot je lepa in ni zahtevna. Sledi večer po želji.
dna PONEDELJEK. po zajtrku obisk še lokalnih pridelovalcev in vožnja proti domu.

Gllede na vreme si pridržujem pravico do spremembe programa.
Prijave na moj kontakt: irma.dolinar@gmail.com
